open-index/open-wikipedia-markdown huggingface dataset:
Ūsuotrykliai

**Ūsuotrykliai** (*Orectolobidae*) – ūsuotųjų ryklių (*Orectolobiformes*) šeima. Paplitę Indijos ir Ramiojo vandenynų subtropinio ir tropinio klimato srityse. Dydis – iki 3,2 m ilgio (dažniausiai ne ilgesni negu 2 m).

Šeimoje yra 2 gentys, 6 rūšys.

## Gentys ir rūšys
* Raštuotrykliai (*Orectolobus*)
** Barzdotasis ūsuotryklis (*Orectolobus dasypogon*)
** Japoninis raštuotryklis (*Orectolobus japonicus*)
** Dėmėtasis raštuotryklis (*Orectolobus maculatus*)
** Puošnusis raštuotryklis (*Orectolobus ornatus*)
** Australinis raštuotryklis (*Orectolobus wardi*)
* Karpotieji raštuotrykliai (*Sutorectus*)
** Karpotasis raštuotryklis (*Sutorectus tentaculatus*)

## Šaltiniai

## Nuorodos
* Family Orectolobidae – Carpet or nurse sharks
* Ūsuotryklių (''Orectolobidae'') iliustracijos ir rūšių sąrašas
Gaidukai (guramiai)

**Gaidukai** (*Betta*) – guraminių (*Osphronemidae*) šeimos žuvų gentis, kuriai priklauso smulkios spalvingos kaulinės žuvys, paplitusios tropinio klimato vandenyse. Dydis nuo 2,5 iki 14 cm. Auginamos akvariumuose.

Gentyje yra apie 65 rūšys:
*Akaros gaidukas (*Betta akarensis*)
*Baltakraštis gaidukas (*Betta albimarginata*)
*Didysis gaidukas (*Betta anabatoides*)
**[[Betta antoni]]*
*Balungos gaidukas (*Betta balunga*)
*Grakštusis gaidukas (*Betta bellica*)
**[[Betta breviobesus]]*
*Brauno gaidukas (*Betta brownorum*)
**[[Betta burdigala]]*
**[[Betta channoides]]*
**[[Betta chini]]*
*Žaliaryklis gaidukas (*Betta chloropharynx*)
**[[Betta coccina]]*
**[[Betta compuncta]]*
*Nykštukinis gaidukas (*Betta dimidiata*)
*Editos gaidukas (*Betta edithae*)
**[[Betta enisae]]*
**[[Betta falx]]*
*Feršo gaidukas (*Betta foerschi*)
*Rudasis gaidukas (*Betta fusca*)
**[[Betta hipposideros]]*
**[[Betta ibanorum]]*
**[[Betta ideii]]*
*Taikusis gaidukas, arba pusmėnulinis gaidukas (*Betta imbellis*)
**[[Betta krataios]]*
**[[Betta livida]]*
*Dėmėtapelekis gaidukas (*Betta macrostoma*)
**[[Betta mandor]]*
**[[Betta miniopinna]]*
**[[Betta patoti]]*
*Juodasis gaidukas (*Betta persephone*)
**[[Betta pi]]*
*Javos gaidukas (*Betta picta*)
**[[Betta pinguis]]*
**[[Betta prima]]*
*Malajinis gaidukas (*Betta pugnax*)
**[[Betta pulchra]]*
**[[Betta renata]]*
**[[Betta rubra]]*
*Raudonasis gaidukas (*Betta rutilans*)
**[[Betta schalleri]]*
**[[Betta simplex]]*
*Smaragdinis gaidukas (*Betta smaragdina*)
**[[Betta spilotogena]]*
*Siaminis gaidukas, arba siamo kautyninė žuvytė (*Betta splendens*)
**[[Betta strohi]]*
*Juostuotasis gaidukas (*Betta taeniata*)
**[[Betta tomi]]* 
*Tuso gaidukas (*Betta tussyae*)
**[[Betta uberis]]*
*Vienataškis gaidukas (*Betta unimaculata*)
**[[Betta waseri]]*
ir kt.
Kūlių tvenkinys

**Kūlių tvenkinys** arba **Kulių (Svironių) tvenkinys** – vandens telkinys Vilniaus rajone, Kūlių kaime, apie 25 km nuo Vilniaus ir apie 2 km į vakarus nuo Savičiūnų. Per jį teka Kenos upės intakas Svyruonėlė (užtvenkta 7 km nuo jos žiočių).

Dažniausiai klaidingai vadinamas Savičiūnų ežeru arba tvenkiniu. Matyt, todėl, kad tai yra artimiausias kaimas, kuriame gyvena daugiau nei 200 žmonių.

Tvenkinys apsuptas Rukainių miškų, yra paplūdimys rytiniame krante. Į vakarus plyti pievos ir krūmynai. Didžiausias tvenkinio gylis 5,1 m, ilgis iš pietų į šiaurę 0,68 km, o didžiausias plotis 0,18 km. Altitudė 192 m. Krantai neaukšti. Pietinėje pakrantėje įsikūręs Svironių kaimas.

Tvenkinys įrengtas 1973 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Bangininis ryklys

:  Bangininių ryklių paplitimas

**Bangininis ryklys** (*Rhincodon typus*) – ryklių (*Selachomorpha*) antbūrio, ūsuotųjų ryklių (*Orectolobiformes*) būrio, monotipinės **bangininių ryklių** (*Rhincodontidae*) šeimos rūšis.

.

Paplitęs pasaulio atogrąžų sričių atviruose vandenynuose ir jūrose. Aptinkamas neypatingai giliai, bet retkarčiais panyra į 1800 m gylį. Gimdo 38-60 cm ilgio gyvus jauniklius.

Minta zooplanktonu košdami vandenį ir nedidelėmis žuvimis. Žmonėms pavojaus nesukelia.

## Apibūdinimas
Tai didžiausia pasaulio žuvis. Patinai yra smulkesni už pateles. Maksimalus kūno svoris 42 tonos.

Subrendusių patinų vidutinis kūno ilgis 8-9 m, subrendusių patelių vidutinis kūno ilgis 14,5 m, mažiausias patelių kūno ilgis 9,6 m. ilgio. Didžiausias individas buvo užregistruotas 18,8 m ilgio, nors ankstesnės bangininių ryklių studijos teigia, kad jie užauga iki 21,9 m ilgio.

Filipinų salose buvo išgelbėtas 38 cm ilgio jauniklis.

Patinai lytiškai subręsta 17 metų, pasiekę 8-9 m kūno ilgį, patelės subręsta 19–22 metų, būdamos panašaus ir didesnio ilgio kaip patinai. Gyvena apie 80,4 metų.

Didelius individus tiksliai išmatuoti yra sudėtinga.

Žiotys yra snukio gale, dantys smulkučiai. Didieji žiaunų plyšiai iš vidaus yra su tankiomis pertvarėlėmis.

## Šaltiniai

## Nuorodos
* frontiersin.org / Annual Bands in Vertebrae Validated by Bomb Radiocarbon Assays Provide Estimates of Age and Growth of Whale Sharks; Joyce J. L. Ong, Mark G. Meekan, Hua Hsun Hsu, L. Paul Fanning and Steven E. Campana. | 06 April 2020
* youtube.com / Whale Sharks: The Gentle Giants Of The Sea | The Blue Realm | Real Wild
Tanoka Beard

**Tanoka Dvaitas Berdas** (, g. 1971 m. rugsėjo 29 d.) – buvęs Jungtinių Amerikos Valstijų krepšininkas, kuris 2002–2007 m. žaidė Kauno „Žalgirio“ ekipoje bei buvo jos kapitonas.

Kauno „Žalgiryje“ žaidė 5 metus. 2007 metais dėl nesutarimų su treneriu Rimantu Grigu paliko Kauno „Žalgirio“ klubą . 2008 m. sausį buvo atleistas iš Holono „Hapoel“ klubo . 2008 m. kovo mėnesį Tanoka Beard debiutavo Puerto Riko krepšinio lygoje „Brujos de Guayama“ klube, kuriame ir pabaigė sezoną. Prieš 2008–2009 m. sezono pradžią pasirašė sutartį su BBL lygoje rungtyniaujančia Tartu „Rock“ ekipa. 2009 metais, Beardas pareiškė baigiąs krepšininko karjerą.

2004 m. sausio 22 d. Tanoka Berdas, atstovaudamas „Žalgirį“ pasiekė visų laikų „Eurolygos“ naudingumo rekordą, kuris nepagerintas iki šiol (2025 m.): varžybose prie Bolonijos „Skipper“ jis per 38 minutes surinko 35 taškus (11/14 dvit., 13/13 baud.), 19 atkovotų ir 2 perimtus kamuolius, 2 blokus, 11 išprovokuotų pražangų – iš viso 63 naudingumo balus.

## Pasiekimai

* Turkijos čempionas (1995)
* Ispanijos lygos naudingiausias žaidėjas (1999)
* Lietuvos čempionas (2003, 2004, 2005, 2007)
* BBL čempionas (2005)
* LKL vicečempionas (2006)
* Geriausias LKL Visų žvaigždžių rungtynių žaidėjas (2004, 2005)
* Naudingiausias LKL krepšininkas (2004, 2006 ir 2007)
* Naudingiausias BBL žaidėjas (2005)
* BBL Finalo ketverto naudingiausias žaidėjas (2005)
* Geriausias BBL Visų žvaigždžių rungtynių žaidėjas (2007)
* LKF taurės laimėtojas (2007)
* Naudingiausias LKF taurės žaidėjas (2007)
* BBL vicečempionas (2006 ir 2007)
* LKL finalo serijos naudingiausias žaidėjas (2007)
* Eurolygos rekordininkas, surinkęs 63 naudingumo balus. (2004–2005)

## Statistika

#### Eurolyga

## Nuorodos
* Oficialus krepšininko puslapis 
* Euroleague.net profilis – Tanoka Beard
* LKL.lt profilis – Tanoka Beard
Bora Bora

**Bora Bora** – sala Ramiajame vandenyne, Prancūzijos Polinezijoje. Įeina į Draugijos salyno Pavėjines salas. Plotas 38 km². Gyvena 10 605 gyventojai (2017 m.). Gyventojų tankumas – 279 žm./km². Įeina į Bora Bora komuną. Svarbiausia gyvenvietė – Vaitapė.

## Gamta
Bora Bora yra 260 km į šiaurės vakarus nuo Taičio. Sudaro pagrindinė sala – dviejų užgesusių ugnikalnių (Pahia k. – 660 m, ir Otemanu k. – 727 m) apirusios viršūnės. Salą supa didelė lagūna, nuo vandenyno atribota koralinių rifų atolų (Tubuati, Motu Mute, Tubuai). Į lagūną galima įplaukti tik per vieną įplauką *Motus*.

## Istorija
Polineziečiai salą apgyvendino prieš 1100 metų. Yra išlikusios senovinės šventyklos. 1722 m. Bora Borą aplankė pirmasis europietis – olandas Jacob Roggeveen. 1777 m. saloje išsilaipino Džeimsas Kukas. Jis savo užrašuose salą pavadino *Bola-Bola* (tait. „naujagimis“), tačiau polineziečiai salą greičiausiai vadino *Pora-Pora*. 1792 m. Bora Boroje apsigyveno pirmasis europietis – James Connor – jūreivis, išsigelbėjęs po banginių medžioklės laivo „Matilda“ katastrofos. 1895 m. sala tapo Prancūzijos valda. 1929 m. Bora Borą išgarsino filmo „Tabu“ filmavimas. Antrojo pasaulinio karo metu saloje buvo JAV karinės aviacijos bazė.

## Turizmas
Bora Bora dažnai vadinama „Ramiojo vandenyno perlu“. Ramybė, balto smėlio paplūdimiai, krištolo skaidrumo lagūna, palmių giraitės, žaliuojančios kalvos, žydinčios hibiskų gėlės, egzotiški gyventojai salą daro turistų rojumi. Metinė oro temperatūra svyruoja apie 24–28&nbsp;°C. Gaivina švelnūs rytų pasatai. Saloje yra viešbutis, nameliai ant polių, oro uostas (JAV karinės bazės palikimas) ir kita aukšto lygio turistinė infrastruktūra. Populiari turistų atrakcija – povandeninis nardymas milžiniška faunos įvairove pasižyminčiuose rifuose. Automobilių transportas menkai išvystytas siekiant išsaugoti salos gamtą, tačiau galima keliauti dviračiais, pėsčiomis, valtimis.

## Šaltiniai

## Nuorodos

* Nuotraukos 
* Žemėlapis, nuotraukos
Sharon Drucker

**Šaronas Diukeris** (; g. 1967 m. liepos 26 d.) – Izraelio krepšinio treneris, anksčiau vadovavęs Vilniaus „Lietuvos Rytui“.

2010 m. birželio 26 d. tapo Salonikų "Aris" klubo vyr. treneriu. 2011 m. vasario 13 d. buvo atleistas.

## Karjera
* 1995–1999: Ranaanos "Maccabi Ness" (Izraelis) trenerio asistentas
* 1999–2002: Ranaanos "Maccabi Ness" (Izraelis) vyr. treneris
* 2002–2003: Galil Eliono "Hapoel" (Izraelis) vyr. treneris
* 2003–2005: Jeruzalės "Hapoel" (Izraelis) vyr. treneris
* 2005–2006: Permės "Ural Great" (Rusija) vyr. treneris
* 2006–2006 lapkritis: Vilniaus "Lietuvos rytas" (Lietuva) vyr. treneris
* 2006–2010: Ostendės "Telindus" (Belgija) vyr. treneris
* 2010–2011: Salonikų "Aris" vyr. treneris
* 2011: Montegranaro "Fabi Shoes" vyr. treneris
* 2012-2013: Jeruzalės "Hapoel" vyr. treneris
* 2013-2014: Hapoel "Gilboa Galil" vyr. treneris
* 2014- Rišon "Leciono Maccabi" vyr. treneris

## Pasiekimai
* 1999, 2002 metais išrinktas geriausiu Izraelio metų treneriu
* 2004 metų Uleb Taurės laimėtojas
* 2006 metų FIBA-Europe Iššūkio taurės laimėtojas
* 2007 metų Belgijos čempionas

## Šaltiniai
Apykakliniai rykliai

**Apykakliniai rykliai** (*Parascyllidae*) – ūsuotųjų ryklių (*Orectolobiformes*) šeima. Kūnas iki 1 m ilgio. Paplitę Ramiojo vandenyno vakarinėje dalyje subtropinio ir tropinio klimato vandenyse. Minta žuvimis, vėžiagyviais ir kitais smulkiais bestuburiais.

Šeimoje yra 2 gentys, 7 rūšys.
## Gentys ir rūšys
*Rytiniai apykakliniai rykliai (*Cirrhoscyllium*) 
**Filipininis apykaklinis ryklys (*Cirrhoscyllium expolitum*) 
**Taivaninis apykaklinis ryklys (*Cirrhoscyllium formosanum*) 
**Japoninis apykaklinis ryklys (*Cirrhoscyllium japonicum*) 
*Dėmėtieji apykakliniai rykliai (*Parascyllium*) 
**Skersadryžis apykaklinis ryklys (*Parascyllium collare*) 
**Rudasis apykaklinis ryklys (*Parascyllium ferrugineum*) 
***[[Parascyllium sparsimaculatum]]* 
**Įvairiadėmis apykaklinis ryklys (*Parascyllium variolatum*) 

## Nuorodos
*Family Parascylliidae – Collared carpet sharks 
*Apykaklinių ryklių (''Parascyllidae'') iliustracijos ir rūšių sąrašas
Bora Boros komuna

**Bora Boros komuna** – komuna Prancūzijos Polinezijoje, Pavėjinių salų padalinyje. Sudaro Bora Bora sala (ir ją supančios rifų salelės) bei Tupai atolas, esantis 20 km į šiaurę nuo Bora Boros. Plotas 38 km². Gyvena 10,6 tūkst. gyventojų (2017 m.). Nuolat gyvenama tik Bora Bora. Administracinis centras – Vaitapė (Bora Boroje).

## Šaltiniai
Vaitapė

**Vaitapė** () – gyvenvietė Prancūzijos Polinezijoje, Bora Boros (Draugijos salos) vakariniame krante, prie nedidelės įlankos, priešais vienintelę praplauką pro rifus. Bora Bora komunos administracinis centras ir svarbiausia salos turistinė bazė. Yra viešbutis, prieplauka, 2 bažnyčios. Netoliese – oro uostas. Vaitapė – vienintelė salos gyvenvietė, kurioje vyksta automobilių eismas.

## Nuorodos
* Nuotraukos, trumpas aprašymas 
* Nuotraukos
Kadras

**Kadras** – kino gamyboje vartojamas terminas.
Filmuojant kino kamera juosta sukasi kameros viduje ir per objektyvą joje projektuojamas vaizdas, juostoje atsirandantis vienas paveikslėlis ir yra vadinamas *kadru*.

Įprastai filmuojama po 24 kadrus per sekundę. Tokiu greičiu filmuojant objektai ekrane juda mums įprastu greičiu. Filmuojant didesniu nei 24 kadrai per sekundę greičiu (tarkim 150 kadrų per sekundę), o paskui rodant 24 kadrus per sekundę judėjimas sulėtėja, tai vadinama „rapidu“. Filmuojant mažesniu nei 24 kadrai per sekundę greičiu, o paskui rodant 24 kadrus per sekundę, objektai ir žmonės kadre ima judėti greičiau nei įprasta.

Kadru kino operatorius vadina kameros matomą teritoriją, tai yra tai, kas pakliūna į objektyvą. Kadras, pagal tai kas jame fiksuojama, gali būti skirstomas į planus:

* *Stambus planas* arba detalė – matomas tik žmogaus veidas, akys.
* *Vidutinis planas* – matomas žmogus iki pusės, galbūt jo pašnekovas ar dalis aplinkos.
* *Bendras planas* – matomas žmogus visu ūgiu ir aplinka, kurioje jis yra.
* *Amerikietiškas planas* – žmogus matomas iki krūtinės.
* *Panoraminis planas* – tai labai bendras planas, kuriame žmogus gali būti visai mažutis kaip skruzdėlė. Dažniausiai panoraminiai planai filmuojami su judesiu iš taško A į B.

Kino kritikų straipsniuose kadru dar vadinama tai, kas projektuojama kino ekrane.

Kino režisieriai kadru vadina kino juostos atkarpą, esančią nuo vieno montažinio suklijavimo iki kito. Jis gali būti sekundės arba netgi dešimties ir daugiau minučių trukmės.
Huahinės komuna

**Huahinės komuna** – komuna Prancūzijos Polinezijoje, Pavėjinių salų padalinyje (Draugijos salos), apima Huahinės salą. Plotas 74 km². 6,1 tūkst. gyventojų (2017 m.). Administracinis centras – Farė.

## Šaltiniai
Farė

**Farė** – gyvenvietė Prancūzijos Polinezijoje, Draugijos salose, Huahinės salos šiaurės vakarinėje dalyje, prieplauka lagūnos pakrantėje. Huahinės komunos administracinis centras. Į šiaurę nuo Fare yra nedidelis oro uostas. Į visas salos gyvenvietes veda keliai. Farė – salos turistinis centras. Yra viešbučiai, pensionai.

## Šaltiniai
Maupitis

**Maupitis** – sala Prancūzijos Polinezijoje, Draugijos salyne, Pavėjinėse salose. Tai vakariausia salyno sala, esanti 40 km į vakarus nuo Bora Boros. Įeina į Maupiti komuną. Plotas 13,5 km². Gyvena 1295 gyventojai (2017 m.). Svarbiausia gyvenvietė – Vaiea.

Sala vulkaninės kilmės, aukštis iki 380 m (Teurafaatui k.). Yra viena lagūna, penkiomis rifo salelėmis atskirta nuo vandenyno. Yra 2 laivybinės pratakos.

Svarbiausios ūkio šakos – kopros gamyba ir indinė morindos auginimas.

Saloje randama 850 m. pr. m. e. archeologinių radinių. Maupičio salą 1722 m. atrado olandas Jakob Roggeveen. Istoriškai salą sieją stiprūs kultūriniai ryšiai su Bora Bora.

## Šaltiniai

## Nuorodos
* Žemėlapis
Maupičio komuna

**Maupičio komuna** – komuna Prancūzijos Polinezijoje, Draugijos salose. Įeina į Pavėjinių salų padalinį. Sudaryta iš Maupičio salos ir 3 atolų: Manuaė, Maupihaa ir Motu Onė. Plotas 14 km². 1,2 tūkst. gyventojų (2017 m.). Vienintelė gyvenama sala – Maupitis. Joje yra ir administracinis centras – Vaiea.

## Šaltiniai
Tupai

**Tupai** – koralinis atolas Ramiajame vandenyne, Prancūzijos Polinezijoje (Draugijos salos, Pavėjinių salų grupė), 22 km į šiaurę nuo Bora Bora salos. Įeina į Bora Bora komuną.

Atolo plotas 11 km². Yra išorinė ir vidinė lagūnos, sujungtos sąsiauriais. Tupai saloje nėra pastovių gyventojų. Į ją atvyksta tik darbininkai iš Bora Boros rinkti kopros. Yra privatus aerodromas.

Sala vietinių gyventojų dažnai vadinama *Motu Iti* („mažoji sala“).
Huahinė

**Huahinė** – sala Prancūzijos Polinezijoje, Draugijos salyne (Pavėjinėse salose), 175 km į vakarus nuo Taičio, į rytus nuo Raiatea. Sudaro Huahinės komuną. Plotas 74,8 km². Gyvena 6,1 tūkst. gyventojų (2017 m.). Gyventojų tankumas – 82,5 žm./km². Svarbiausia gyvenvietė – Farė.

Sala sudaryta iš dviejų kalnuotų pusiasalių: šiaurinio *Huahine Nui* („Didžioji Huahinė“) ir pietinio *Huahine Iti* („Mažoji Huahinė“), atskirtų siauru sąsiauriu. Pusiasalius jungia žema nerija (per potvynius apsemiama ir pusiasaliai virsta salomis). Pusiasaliai sujungti tiltu. Salą supa koraliniai rifai ir nedidelės salelės. Huahine Nui aukštis iki 669 m (Turi k.), Huahine Iti – 462 m (Pohuerahi k.).

Auginama vanilė, gaminama kopra, vystoma žvejyba. Turizmas.

Huahinės saloje randama 1100–850 m. pr. m. e. radinių. Salą 1769 m. iš vakariečių pirmasis atrado Džeimsas Kukas.

## Šaltiniai
Kabeliai (reikšmės)

Žodis **kabeliai** gali reikšti:

* kabeliai – elektros ar šviesolaidiniai daugiagysliai laidai izoliuotomis gyslomis;
* kelis iš Lietuvos kaimų:
** Kabeliai – Molėtų rajone;
** Kabeliai – Panevėžio rajone;
** Kabeliai – Varėnos rajone;
** Kabeliai – Vilniaus rajone.
Pentagonas

**Pentagonas** () – JAV Gynybos departamento centrinė būstinė, Arlingtone, Virdžinijos valstijoje. Tai didžiausias pasaulio biurų pastatas.

Pastatas suprojektuotas amerikiečių architekto George Bergstrom (1876–1955). Pastatytas 1943 m. Pentagoną sudaro 5 aukštai ant žemės ir 2 po žeme. Bendras koridorių ilgis – 28 km, pastate yra 7754 langai. Pentagone dirba apie 26 tūkst. žmonių. Pastato pavadinimas reiškia penkiakampį — šis žodis į anglų kalbą atėjo kaip skolinys iš senovės graikų kalbos πέντε *pente*(penki) ir γωνία *gonia* (kampas).

## Rugsėjo 11-oji
2001 m. rugsėjo 11 d. per teroristų išpuolį į Pentagoną rėžėsi teroristų užgrobtas lėktuvas. Žuvo visi skridusieji lėktuvu ir 125 žmonės, buvę Pentagone.

## Išnašos
Šumas

**Šumas** – buvęs kaimas Varėnos rajono savivaldybėje, dabar pietvakarinė Krokšlio kaimo dalis kairiajame Ūlos krante, prie kelio . Auga du ąžuolai, pasodinti 1933 m., S. Dariaus ir S. Girėno žūties dieną jų skrydžiui įamžinti (sodino Kazimieraičių draugija). Vėliau skrydžiui atminti pastatytas ąžuolinis baublys.

## Istorija

XIX a. kaimas priklausė Beržtų valsčiui.

## Gyventojai

### Žymūs žmonės
* Albertas Sereika (1966–), LR seimos narys

## Šaltiniai
Kuršiai (reikšmės)

**Kuršiai** yra:
* baltų tauta;
* t.p. žr. Kuršas (reikšmės)

## Gyvenvietės
### Lietuva
* Kelmės rajone;
* Trakiai Klaipėdos rajone, vadinti Didžiaisiais Kuršiais;
* Panevėžio rajone;
* Telšių rajone;
* Varėnos rajone.

### Rusija

Kaliningrado srityje:
* Naujieji Kuršiai, miestas;
* Kuršiai (Archangelskojė) Krasnoznamensko rajone (buvęs kaimas Rytų Prūsijos Pilkalnio apskrityje);
* Kuršiai (Rakitinas) Nemano rajone;
* Kuršiai (Kuzminas) Oziorsko rajone;
* Didieji Kuršiai Svetlogorsko rajone.

## Sportas
* FK Kuršiai, buvęs futbolo klubas;
* Palangos Kuršiai, krepšinio klubas vėliau pervadintas į Palangos Olimpas
Slabadėlė I

**Slabadėlė I** (iki 2025 m. ***Slabadėlė***) – kaimas Panevėžio rajono savivaldybės pietvakarinėje dalyje, 2 km į pietvakarius nuo Krekenavos, Nevėžio slėnio šlaite netoli upės vakarinio kranto. Kaimą kerta Nevėžio intakas Šienėperšis. Šalia Slabadėlės eina kelias , atsišakoja kelias į Žibartonius. Paminklas II pasaulinio karo aukoms atminti.

## Istorija

Ilgą laiką vadintas *Slabadėlės* vardu, 2025 m. kaimas pervadintas *Slabadėle I*, taip išvengiant painiojimo su kitu Slabadėlės kaimu toje pačioje seniūnijoje.

## Gyventojai

## Šaltiniai
Grinkai

**Grinkai** – kaimas Panevėžio rajono savivaldybės pietvakarinėje dalyje, 2 km į šiaurės rytus nuo Krekenavos. 

## Gyventojai

## Šaltiniai
Puodžiai (reikšmės)

**Puodžiais** vadinami kaimai:

* Anykščių rajone;
* Kėdainių rajone;
* Lazdijų rajone;
* Pasvalio rajone;
* Raseinių rajone;
* Utenos rajone:
** Utenos seniūnijoje,
** Užpalių seniūnijoje;
* Varėnos rajone;
* Baltarusijoje, Varanavo rajone.
Dobrovolė

**Dobrovole** vadinamos gyvenvietės:

* Alytaus rajone;
* Panevėžio rajone;
* Prienų rajone;
* Širvintų rajone;
* Trakų rajone;
* Vilniaus mieste;
* Vilniaus rajone.
Slabada (Linkaučiai)

**Slabada** – kaimas Panevėžio rajono savivaldybės pietvakarinėje dalyje, į pietus nuo Krekenavos, 1 km į pietryčius nuo Linkaučių, prie Linkavos upės ir Krekenavos–Truskavos kelio.

## Gyventojai

## Šaltiniai
Rudnia (Varėna)

**Rudnia** – kaimas Varėnos rajono savivaldybėje, 6 km į šiaurės vakarus nuo Sarapiniškių, Dusmenų miškuose, prie keliuko Ūta–Vėžionys ir Musės upelio.

## Etimologija
Pavadinimas kilęs iš žodžio *rudnià* ←  („balų rūdos gavybos vieta; geležies lydimo įmonė“).

## Istorija

XIX a. pab. Rudnia pateko į Trakų apskrities Onuškio valsčių, buvo apylinkės (į ją dar pateko Ūta) centras.

## Gyventojai

## Šaltiniai
Želniškiai

**Želniškiai** – kaimas Panevėžio rajono savivaldybės pietvakarinėje dalyje, 3 km į pietvakarius nuo Krekenavos, Lokaušėlės kairiajame krante. Gretimai praeina kelias Žibartoniai–Krekenava.

## Gyventojai

## Šaltiniai
Skilvioniai (Panevėžys)

**Skilvioniai** – kaimas Panevėžio rajono savivaldybės pietvakarinėje dalyje, 5 km į pietvakarius nuo Krekenavos. Iš šiaurės, pietų ir vakarų kaimą supa Skilvionių miškas, greta teka upelis Lokaušėlė. Pro Skilvionius eina Žibartonių-Krekenavos kelias. Aplinkiniuose miškuose gausu partizanų kapaviečių.

## Gyventojai

## Galerija

Skilvioniai1.JPG|Paminkliniai kryžiai 1945 m. vasario 17 d. žuvusiems partizanams
Skilvioniai3.JPG|Pakelės kryžius


## Šaltiniai
Skripija

**Skripija** – kaimas Panevėžio rajono savivaldybės pietvakarinėje dalyje, 4 km į pietvakarius nuo Krekenavos. Pro kaimą teka upelis Lokaušėlė iš šiaurės prieina Skilvionių miškas. Skripija įsikūrusi prie kelio Žibartoniai-Krekenava.

## Gyventojai

## Šaltiniai
Simoniškiai (Panevėžys)

**Simoniškiai** – kaimas Panevėžio rajono savivaldybės pietvakarinėje dalyje, 4 km į pietvakarius nuo Krekenavos.

## Gyventojai

## Šaltiniai
Nemunaitis (kaimas)

**Nemunaitis** – kaimas Alytaus rajono savivaldybėje, į rytus nuo Nemunaičio miestelio, dešiniajame Nemuno krante. Ties kaimu Nemunas daro kilpą. Kairiajame Nemuno krante buvusi kaimo dalis priskirta Alytaus seniūnijai.

## Istorija

XIX a. tai buvo katalikų gyvenvietė Trakų apskrities Alovės valsčiuje.

## Gyventojai

## Šaltiniai
Skaistkalnis

:: *Apie kaimą Anykščių rajone žr. [[Skaistkalnis (Anykščiai)]]*.

**Skaistkalnis** – kaimas Panevėžio rajono savivaldybės pietvakarinėje dalyje, 4 km į pietvakarius nuo Krekenavos, Nevėžio slėnio šlaite. Šalia kaimo driekiasi kelias .

## Istorija
XIX a. pab. minimas Jasnogurkos palivarkas, priklausęs Liutkevičiams, Krekenavos parapijoje.

## Gyventojai

## Šaltiniai
Mardasavas (Marcinkonys)

**Mardasavas** – kaimas Varėnos rajono savivaldybėje, 4 km į šiaurės rytus nuo Puvočių, piečiau Merkio ir Ūlos santakos. Garsėja senovinėmis dzūkų tradicijomis, kaimą supa Mardasavo miškas, paupy įrengta stovyklavietė. Dešiniakrantė Mardasavo dalis patenka į Merkinės seniūniją. Kapinaitėse ant Merkio kranto išlikę 3 mediniai kryžiai be užrašų. Kaimo apylinkėse rasta mezolito ir neolito laikotarpių gyvenviečių. Yra partizanų bunkerių.

## Etimologija
Vietovardis kilęs iš asmenvardžio *Mardõsas, Mar̃dosa, Mardasas*, kuris – iš asmenvardžių ,  
Mardasavas 65344, Lithuania - panoramio (1).jpg|Kryžius
Mardasavas 65344, Lithuania - panoramio (3).jpg|Pirkia Mardasave
Mardasavas 65344, Lithuania - panoramio (2).jpg|Kaimo ūlyčia


## Šaltiniai
Gaižiūnai (reikšmės)

**Gaižiūnais** arba **Gaižūnais** vadinami kaimai:

* Gaižiūnai Biržų rajone;
* Jonavos rajone:
** Dumsių seniūnijoje:
*** Gaižiūnai, gel. stoties gyvenvietė,
*** Gaižiūnai (kaimas),
** Gaižūnai Bukonių seniūnijoje;
* Gaižiūnai Molėtų rajone;
* Gaižūnai Pakruojo rajone;
* Gaižiūnai Trakų rajone;
* Utenos rajone Gaižiūnai:
** Utenos seniūnijoje,
** Užpalių seniūnijoje.
Juškonys (reikšmės)

**Juškonimis** vadinami kaimai:

* Anykščių rajone;
* Jonavos rajone;
* Lazdijų rajone;
* Utenos rajone;
* Vilniaus rajone.
Vaivadiškiai (reikšmės)

**Vaivadiškiais** vadinami kaimai:

* Anykščių rajone;
* Jonavos rajone;
* Ukmergės rajone;
* Vilniaus rajone.
Anglininkai (reikšmės)

**Anglininkais** vadinamos gyvenvietės:

* Biržų rajone;
* Kaišiadorių rajone;
* Prienų rajone;
* Trakų rajone.
Pelkupis

**Pelkupis** – kaimas Šilutės rajono savivaldybėje, 9 km į pietvakarius nuo Švėkšnos, prie kelio Inkakliai-Tvaskučiai, 3 km į dešinę nuo kelio Švėkšna – Žemaičių Naumiestis. Per kaimą teka upelis Pelkupis (Ašvos intakas), pietiniame pakraštyje – upelis Šiūšis (Tenenio intakas). Ribojasi su Raudiškės, Paulaičių, Šilų, Paičių, Labatmedžio kaimais. Pelkupio kaime yra kapinynas.

## Istorija

Pelkupio kaimas minimas 1644 m. Švėkšnos dvaro inventoriuje; gyveno dvi šeimos. Nuo 1820 m. Pelkupio kaimas priklausė Vilkėno dvarui. 1880–1882 m. Pelkupio kaimo gyventojai kovojo su Vilkėno dvaro savininku Aleksandru Plateriu dėl neteisingo dvaro žemių atribavimo.

2000 m. Pelkupio kaime spėjamo kapinyno teritorijoje buvo atlikti žvalgomieji archeologijos tyrimai (vadovas archeologas Zenonas Baubonis); ištirti 5 kapai, kurie datuojami II–III a. 2002 07 24 Pelkupio kapinynas įrašytas į Lietuvos Respublikos kultūros paveldo registrą.

Pelkupio kaimo pavadinimas kilęs nuo upelio Pelkupis. XVIII-XX a. Pelkupio kaimas dar buvo vadinamas keliais pavadinimais: Girkontais, Usiniu.

## Gyventojai

1923 m. Pelkupio kaime buvo 6 ūkiai, 29 gyventojai, 1997 m. – 5 ūkiai, 13 gyventojų.

## Šaltiniai
Ibėnai

**Ibėnais** vadinamos dvi gyvenvietės Kauno rajone:

* Didieji Ibėnai (šiaurėje);
* Mažieji Ibėnai (pietuose).
Dievogala (reikšmės)

Žodis **Dievogala** reiškia:

Kelios Lietuvos gyvenvietės:
* Kauno rajone:
** Alšėnų seniūnijoje,
** Zapyškio seniūnijoje;
* Raseinių rajone.
Upė:
* Dievogala (Kauno rajone)
Pelvos apskritis

**Pelvos apskritis** (), **Pelvama** (*Põlvamaa*) – viena iš 15 Estijos apskričių, esanti šalies pietryčiuose. Šiaurėje ribojasi su Tartu, vakaruose – su Valgos, pietuose – su Veru apskritimis. Rytuose turi sieną su Rusijos Federacija (eina Peipaus – Pskovo ežerų prataka). Administracinis centras – Pelva.

## Geografija
Vakarinę apskrities dalį užima Otepės aukštuma. Rytuose leidžiasi į žemumą. Daug miškų, pelkių. Svarbiausia upė – Ahja (Emajegio intakas).

## Gyventojai
Pagal gyventojų skaičių Pelvos apskritis užima 13 vietą Estijoje. Vakarinėje dalyje gyvena daugiausia estai, rytinėje – rusai. Yra 2 miestai – Pelva ir Riapina.

## Administracinis skirstymas
**Kaimų savivaldybės:**
* Ahja
* Kanepis
* Kelestė
* Laheda
* Mikitameė
* Mostė
* Orava
* Pelva
* Riapina
* Valgjervė
* Vastse Kustė
* Veriora
* Verska

## Galerija

Pikajärve mõisa aitkuivati *.jpg|
Aalupi järv 2013 08.jpg|
Pikajärve mõisa peahoone2.jpg|
Räpina mõisa peahoone1.jpg|
Räpina Miikaeli kirik.jpg|
Kärsa kirik.jpg|
Lakekover.JPG|
Kiidjärve vesiveski 01.jpg|


## Nuorodos
* Oficiali svetainė
Juknas

**Juknas** – ežeras šiaurės rytų Lietuvoje, Rokiškio rajone, apie 4,5 km į pietvakarius nuo Obelių. Ežero ilgis iš vakarų į rytus – 0,21 km, plotis – iki 0,17 km. Altitudė 111,9 m. Pietinis ir rytinis krantai užpelkėję, šiaurinis sausas, apaugęs miškeliu. Rytuose išteka upelis (Kriaunos intakas). Aplinkui plyti dirbami laukai. Vakaruose įsikūręs Knysos kaimas.

## Šaltiniai
XV pasaulio krepšinio čempionatas/Rezultatai/Atkrintamosios varžybos

: *Apie kitas rungtynes skaitykite straipsnyje [[XV pasaulio krepšinio čempionatas/Rezultatai|Rezultatai]]*
**[[XV pasaulio krepšinio čempionatas|XV pasaulio krepšinio čempionato]]** atkrintamųjų rungtynių statistika.

## Aštuntfinaliai

## Ketvirtfinaliai

## Dėl 5-8 vietų

## Pusfinaliai

## Dėl 5 vietos

## Dėl 3 vietos

## Dėl 7 vietos

## Finalas
Margininkai (reikšmės)

**Margininkais** vadinami kaimai:

* Kauno rajone;
* Kėdainių rajone;
* Prienų rajone;
* Skuodo rajone:
** Ylakių seniūnijoje,
** Lenkimų seniūnijoje.
Naujatriobiai (reikšmės)

**Naujatriobiais** vadinami kaimai:

* Jonavos rajone:
** Dumsių seniūnijoje,
** Užusalių seniūnijoje;
* Kauno rajone:
** Babtų seniūnijoje,
** Raudondvario seniūnijoje.
Pajiesys (reikšmės)

**Pajiesys** – taip vadinamos šios Lietuvos gyvenvietės:

* kaimas Kauno rajone;
* kaimas Marijampolės savivaldybėje;
* kaimas Prienų rajone.

**Susiję**:

* Pajiesio piliakalnis;
* Pajiesio tvenkinys.
Felipe Calderón

**Felipė Kalderonas** (*Felipe de Jesús Calderón Hinojosa*; g. 1962 m. rugpjūčio 18 d. Morelijoje) – 56-asis Meksikos prezidentas, ėjęs šias pareigas 2006–2012 m.

Jam šias pareigas 2006 m. rugsėjo 5 d. suteikė Federalinių Rinkimų Tribunolas. Nacionalinio judėjimo partijos (konservatyvioji partija) kandidatas Kalderonas įveikė Demokratinės Revoliucijos partijos atstovą Andrés Manuel López Obrador.

## Rinkimų batalijos
Prezidento rinkimų naktį, Kalderono rinkimų štabas paskelbė, kad jis laimėjo rinkimus. Tą patį padarė ir Lopeso Obradoro štabas. Galutiniuose rinkimų komisijos rezultatuose paskelbta, kad laimėjo Kalderonas, tačiau tik 233 831 balų persvara iš beveik 30 mln. balsų. Obradoro remėjai pradėjo protesto akcijas, nes perskaičiavus 90 % biuletenių aiškiai pirmavo jų kandidatas. Rinkimų Komisija buvo apkaltinta biuletenių falsifikacija. Obradoro remėjai susirėmė su policija Meksiko centre. Galiausiai Federalinių Rinkimų Tribunolas, sudarytas iš kompetetingų narių, patvirtino prezidentu Felipę Kalderoną.

## Šaltiniai
Pažėrai (reikšmės)

**Pažėrai** – Lietuvos gyvenvietės:

* kaimas Jurbarko rajone;
* kaimas Kauno rajone;
* kaimas Prienų rajone.
Baltys

**Baltys** tai:
* 4 ežerai Ignalinos rajone:
** Baltys – ežeras Ignalinos seniūnijoje, šalia Pabalčio kaimo;
** Baltys – ežeras Ignalinos seniūnijoje, šalia Poviliškės kaimo;
** Baltys – ežeras Ignalinos seniūnijoje, šalia Trainiškio kaimo;
** Baltys – ežeras Linkmenų seniūnijoje;
* Baltys – ežeras Molėtų rajone;
* Baltys – ežeras Rokiškio rajone;
* 3 ežerai Utenos rajone:
** Baltys – ežeras Tauragnų seniūnijoje;
** Baltys – ežeras Utenos seniūnijoje;
** Baltys – ežeras Vyžuonų seniūnijoje;
* 2 ežerai Zarasų rajone:
** Baltys – ežeras Degučių seniūnijoje;
** Baltys – ežeras Dusetų seniūnijoje.

## Taip pat skaitykite
* Baltis (reikšmės)
Laumėnai (reikšmės)

**Laumėnai** yra:

* kaimai Akmenės rajone:
** Laumėnai I;
** Laumėnai II;
* kaimas Kauno rajone;
* kaimas Molėtų rajone;
* Laumenai Šilalės rajone;
* kaimas Ukmergės rajone.
Linksmakalnis (reikšmės)

**Linksmakalniu** vadinami kaimai:

* Anykščių rajone;
* Kauno rajone;
* Kazlų Rūdos savivaldybėje;
* Ukmergės rajone:
** kaimas,
** viensėdis.
Baltys (Rokiškio r.)

**Baltys** – ežeras šiaurės rytų Lietuvoje, Rokiškio rajone, apie 3 km į pietus nuo Obelių, Mažeikių miške. Ežero ilgis iš vakarų į rytus – 0,25 km, plotis – iki 0,18 km. Altitudė 106,5 m. Rytinis krantas žemas, kiti aukštoki, ištisai apaugę medžiais ir krūmais. Į vakarus įsikūręs Mažeikių kaimas, į šiaurę – Kuprių kaimas. Ežeras nenutekantis, priklauso Kriaunos upės baseinui.

## Šaltiniai
Kryžinis

**Kryžinis** – ežeras šiaurės rytų Lietuvoje, Rokiškio rajone, apie 6,5 km į pietryčius nuo Obelių, Junkūnų geomorfologiniame draustinyje. Ežero ilgis iš šiaurės į pietus – 0,32 km, plotis – iki 0,16 km. Altitudė 138,2 m. Pietvakarinis krantas užpelkėjęs, aplinkui auga Pagriaumėlių miškas. Atiteka upelis iš Dėlinio ežero pietuose ir iš Kukninio šiaurėje. Ežeras nenutekantis, priklauso Kriaunos upės intako Apeikės baseinui. Šiaurine pakrante eina kelias Nr. 3632 (Dideliškis – Kraštai – Dirdos).

## Šaltiniai
Padvarinis

**Padvarinis** tai:

* Padvarinis – ežeras Rokiškio rajone;
* Padvarinis – ežeras Vilniaus rajone;
* Padvarinis – ežeras Zarasų rajone, taip pat vadinamas Stelmužės ežeru.
Padvarinis (Rokiškio r.)

**Padvarinis** – ežeras šiaurės rytų Lietuvoje, Rokiškio rajone, apie 7 km į pietryčius nuo Obelių, Junkūnų geomorfologiniame draustinyje. Ežero ilgis iš pietvakarių į šiaurės rytus – 0,2 km, plotis – iki 0,11 km. Altitudė 152,3 m. Krantai pelkėti, šiaurinis apaugęs mišku. Ežeras nenutekantis, priklauso Kriaunos upės intako Apeikės baseinui. Pietvakarinėje pakrantėje įsikūręs Kraštų kaimas, buvusio Kraštų dvaro sodyba. Pietine pakrante eina kelias Nr.3632 (Dideliškis – Kraštai – Dirdos).

## Šaltiniai
Trebūtinis

**Trebūtinis** – ežeras šiaurės rytų Lietuvoje, Rokiškio rajone, apie 8,5 km į pietryčius nuo Obelių. Netaisyklingos formos, per vidurį susiaurėja. Ilgis iš pietvakarių į šiaurės rytus iki 0,57 km, plotis iki 0,41 km. Altitudė 147,4 m. Aplink ežerą daugiausia plyti dirbami laukai. Būdingi aukšti krantai, apaugę krūmynais. Kranto linija labai vingiuota (ilgis 2 km). Iš ežero vakaruose išteka upelis (Kriaunos upės intako Apeikės baseinas).

Prie Trebūtinio įsikūrę Diliaukiškio ir Švilpiškio kaimai.

Ežervėdardis kildinamas iš pavardės *Tributis, Trebutis*.

## Šaltiniai
Laumelis

**Laumelis** – ežeras šiaurės rytų Lietuvoje, Rokiškio rajone, apie 9 km į pietryčius nuo Obelių. Ežeras ovalus, ilgis iš šiaurės vakarų į pietryčius – 0,1 km, plotis – iki 0,08 km. Altitudė 148,9 m. Krantai žemi, užpelkėję, apaugę krūmynais, pietuose stūkso miškelis, į rytus plyti pievos, įsikūręs Krapiškio kaimas. Ežeriukas nenutekantis, priklauso Kriaunos upės intako Apeikės baseinui.

## Šaltiniai
Juodupis (ežeras)

**Juodupis** (arba **Juodasai**) – ežeras šiaurės rytų Lietuvoje, Rokiškio rajone, apie 9 km į pietryčius nuo Obelių. Ežero ilgis iš šiaurės vakarų į pietryčius – 0,17 km, plotis – iki 0,11 km. Altitudė 141,8 m. Krantai žemi, plačiai apaugę medžiais. Pietuose išteka upelis į Šaltupio upelį (Kumpuolės intakas, Sartų ežero baseinas).

Šalia įsikūrę kaimai: Cigelnė, Kumpolka.

## Šaltiniai
Antežeriai (Kėdainiai)

**Antežeriai** – kaimas šiaurės vakarinėje Kėdainių rajono savivaldybės dalyje, 1 km į šiaurės vakarus nuo Pašušvio. Šalia kaimo driekiasi Pašušvio miškas, o pietiniame pakraštyje yra Baublio ežeras, prateka Šušvės intakas Raguva.

## Istorija

XX a. pr. buvo kaimas ir dvaras Krakių valsčiuje. Pokario metais apylinkėse veikė Vyčio apygardos, Žaliosios partizanų rinktinės partizanai.

## Gyventojai

## Šaltiniai
Ilgys (Rokiškio r.)

**Ilgys** arba **Ilgis** – ežeras šiaurės rytų Lietuvoje, Rokiškio rajone, apie 12 km į pietryčius nuo Obelių, Zarasų rajono paribyje. Įeina į Kampuolio hidrografinį draustinį. Ilgis šiaurės vakarų – pietryčių kryptimi 1,68 km, plotis iki 0,26 km. Altitudė 125,4 m. Ežeras telkšo rininiame duburyje. Krantai daugiausia aukšti ir statūs, apaugę mišku. Rytiniame krante auga Pailgio miškas. Upeliu jungiasi su Kumpuolio ežeru (Kumpuolės upelio baseinas, Sartų ežero baseinas).

Šalia Ilgio įsikūrę Aleksandravėlės ir nebegyvenamas Lygalaukių kaimai.

## Šaltiniai
Josemičio nacionalinis parkas

**Josemičio nacionalinis parkas** () – nacionalinis parkas Jungtinėse Valstijose, centrinėje Kalifornijoje (Mariposos ir Toulumnės apskrityse). Parkas užima 3081 km² plotą ir yra išsidėstęs Siera Nevados kalnų pašlaitėje. Parką per metus aplanko virš 3 mln. lankytojų.

Parkas pasižymi vaizdingais kraštovaizdiais – stačiomis uolomis, kriokliais, ežerais. Aukštis iki 3997 m. Vienas įspūdingiausių parko objektų – 900 m vientiso granito uola El Kapitanas, iškilusi virš lygių miškais apaugusių Mersedo upės krantų. Čia yra ir šeštas pagal aukštį pasaulyje Josemičio krioklys (739 m). Parke yra ir daugiau krioklių. Daugiausia objektų galima pamatyti Josemičio slėnyje.

Parke auga didžiųjų mamutmedžių giria, pušys, kaliforniniai kedročiai, kėniai, cūgos, ąžuolai, kadagiai. Aukštikalnėse plyti alpinės pievos. Josemičio nacionaliniame parke sutinkami 74 rūšių žinduoliai (burundukai, švilpikai, starai, Amerikos juodieji lokiai, kojotai, juodauodegiai elniai, erniai, pumos, rudosios lapės). Peri apie 230 rūšių paukščiai (baltagalviai ereliai, sakalai keleiviai, laplandinės pelėdos). 10 varliagyvių rūšių ir 18 roplių rūšių yra endeminės. 11 žuvų rūšių, iš jų 6 endeminės.

Josemičio nacionalinis parkas įkurtas 1890 m. spalio 1 d. Parkas įtrauktas į UNESCO pasaulio paveldo sąrašą (nuo 1984 m.).

## Galerija

Image:Yosemite Falls afternoon.jpg|Josemičio krioklys
Image:ElCapitan.jpg|El Kapitano uola
Image:Yosemite-tuolumne meadows 1.jpeg|Tuolumnos upė
Image:Grizzly_Giant_Mariposa_Grove.jpg|Josemičio nacionalinio parko Mariposos giraitėje augantis 63,7 m aukščio „Grizlių milžinas“
Image:Yosemite Vernal Fall10.JPG|Vernalio krioklys
Image:Tenaya Lake 2.jpg|Tenajos ežeras
Image:Half Dome10.jpg|Half Domo uola
Image:Valley_View_Yosemite_August_2013_002.jpg|Mersedo upė tekanti per Josemito slėnį
Image:Tunnel_View,_Yosemite_Valley,_Yosemite_NP_-_Diliff.jpg|Josemičio slėnio vaizdas nuo Tunelio apžvalgos aikštelės (*Tunnel View*)


## Šaltiniai

## Nuorodos
* nps.gov / Yosemite | *[[Anglų kalba|Anglų k.]]*
* nationalparks.org / A Land of Giants (Yosemite National Park) | *Anglų k.*
* britannica.com / Yosemite National Park | *Anglų k.*
* nationalgeographic.com / Everything to know about Yosemite National Park, By Joe Yogerst | *Anglų k.*
* tripadvisor.co.uk / Yosemite National Park | *Anglų k.*
Kuojinis

**Kuojinis** tai:

* Kuojinis – ežeras Anykščių rajone;
* Kuojinis – ežeras Molėtų rajone;
* Kuojinis – ežeras Rokiškio rajone;
* Kuojinis – ežeras Švenčionių rajone;
* 2 ežerai Utenos rajone:
** Kuojinis - ežeras Kuktiškių seniūnijoje;
** Kuojinis - ežeras Saldutiškio seniūnijoje.
* 3 ežerai Zarasų rajone:
** Kuojinis – ežeras Salako seniūnijoje;
** Kuojinis – ežeras Turmanto seniūnijoje.
** Kuojinis – ežeras Zarasų seniūnijoje.
Kuojinis (Rokiškio r.)

**Kuojinis** – ežeras šiaurės rytų Lietuvoje, Rokiškio rajone, apie 8,5 km į pietryčius nuo Obelių. Ežero ilgis iš šiaurės į pietus – 0,39 km, plotis – iki 0,27 km. Altitudė 150,4 m. Krantai vietomis užpelkėję, apaugę medžiais ir krūmais, rytuose stūkso miškas. Pakrantės kalvotos, vietomis plyti dirbami laukai ir pievos. Šiaurėje išteka upelis (Apeikės intakas, Kriaunos upės baseinas). Vakarinėje pakrantėje įsikūręs Jovydžių kaimas. Pietine pakrante eina kelias .

## Šaltiniai
Degučių ežeras

**Degučių ežeras** – ežeras šiaurės rytų Lietuvoje, Rokiškio rajone, apie 10,5 km į pietryčius nuo Obelių, šalia Zarasų rajono ribos. Ilgis šiaurės – pietų kryptimi 0,95 km, didžiausias plotis 0,5 km. Altitudė 111,1 m. Krantai daugiausia žemi, pelkėti, tik rytinis aukštesnis. Dugnas padengtas sapropeliu, lėkštas. Aplink ežerą plyti pievos, krūmynai, auga miškeliai. Iš šiaurės į pietus ežerą prateka Šaltupio upelis į Kumpuolės upelį (Zalvės intakas, Sartų ežero baseinas).

Šiauriniame Degučių ežero krante įsikūręs Degučių kaimas, vakariniame krante – Keležerių kaimas.

## Šaltiniai
Kapliai

**Kapliai** () – dantys, esantys tarp iltinių ir krūminių dantų bei turintys šių dantų savybių. Kaplį dažniausiai sudaro du gumburai – žandinis ir liežuvinis. Viršutinis pirmasis kaplys dažniausiai turi dvi šaknis, o visi kiti po vieną. Žmogus iš viso turi 8 kaplius. Tai ketvirtasis ir penktasis žmogaus dantys (skaičiuojant nuo centrinės vagos) viršutiniame ir apatiniame žandikauliuose.

## Šaltiniai
Kapliai (reikšmės)

**Kapliai** yra:

* dantų grupė;
* kaimai Kėdainių rajone:
** Aukštieji Kapliai,
** Žemieji Kapliai;
* kaimas Raseinių rajone.
Aukštuoliukai (Kėdainiai)

**Aukštuoliukai** – kaimas šiaurės vakarinėje Kėdainių rajono savivaldybės dalyje, 2 km į pietvakarius nuo Krakių, šalia kelio . Šiauriniais pakraščiais teka Smilgaitis. Ribojasi su Peštiniukais rytuose, Digraičiais vakaruose, Milvydais šiaurėje ir Norkūnais pietuose.

## Istorija

XX a. pr. Aukštuoliukais vadinti du dvarai Krakių valsčiuje.

## Gyventojai

1923 m. gyveno 72 gyventojai, buvo 14 ūkių.

## Šaltiniai
Mono ežeras

**Mono ežeras** () – šarmingas, didelės druskos koncentracijos ežeras JAV, rytų Kalifornijoje, netoli sienos su Nevada. Ežeras yra vulkaninės kilmės; susidarė Siera Nevados kalnuose, ugnikalnio krateryje. Ežere veržiasi garų stulpai. Yra Paoha ir Negito salos, susidariusios išsiveržus ugnikalniui prieš 200 metų. Į ežerą įteka gėlavandeniai šaltiniai. Jų vandenyje esantis kalcis maišosi su karbonatais ir formuojasi tufo uolos.

Ežero pakrantėse veisiasi milijonai musių.
Bališkiai (Kėdainiai)

**Bališkiai** – kaimas šiaurinėje Kėdainių rajono savivaldybės dalyje, 2 km į šiaurės vakarus nuo Surviliškio, prie Surviliškio–Miegėnų kelio. Į šiaurę nuo kaimo teka Liaudė.

## Gyventojai

## Šaltiniai
Ožiškis

**Ožiškis** – ežeras šiaurės rytų Lietuvoje, Rokiškio rajone, apie 4 km į šiaurės vakarus nuo Kriaunų. Ežero ilgis iš šiaurės į pietus – 0,38 km, plotis – iki 0,32 km. Altitudė 106,7 m. Krantai žemi, vietomis užpelkėję, apaugę miškeliais. Rytuose išteka upelis į Aibučiupio (K-2) upelį (Kriaunos intakas). Įsikūręs Vakarių kaimas. Prie ežero yra buvęs kaimas Arlaičizna. Pietine pakrante eina kelias Nr. 3636 (Vytėnai – Buniškiai – Pakriaunys).

## Šaltiniai
Pokenės ežeras

**Pokenės ežeras** arba **Pakenės ežeras** – ežeras šiaurės rytų Lietuvoje, Rokiškio rajone, apie 3 km į šiaurės vakarus nuo Kriaunų, Pokenės miške. Ežero ilgis iš šiaurės į pietus – 0,53 km, plotis – iki 0,23 km. Altitudė 103,1 m. Krantai žemi, ištisai apaugę medžiais ir krūmais. Pietuose išteka Pokenės upelis (Kriaunos intakas). Rytine pakrante teka Aibučiupis (K-2 upelis), įsikūręs Pakriaunio kaimas.

## Šaltiniai
Siera Nevada (JAV)

**Siera Nevada** (angl.,  – 'snieguotasis kalnagūbris') – kalnų grandinė Kordiljerose; JAV, Kalifornijos ir Nevados teritorijose. Driekiasi iš šiaurės į pietus apie 750 km. Rytuose ribojasi su Didžiuoju Baseinu, vakaruose – su Centriniu Kalifornijos slėniu. Aukštis iki 4421 m (Vitnio k.). Rytiniuose šlaituose – purvo ugnikalniai, karštosios versmės. Spygliuočių miškai, visžaliai krūmynai, alpinės pievos. Kalnuose yra Josemitų nacionalinis parkas, Tahou ežeras.

## Šaltiniai
Oklis

**Oklis** (arba **Aklis**) – ežeras šiaurės rytų Lietuvoje, Rokiškio rajone, apie 1 km į šiaurės rytus nuo Kriaunų, Okliaus miško pietiniame pakraštyje. Ežero ilgis iš šiaurės į pietus – 0,27 km, plotis – iki 0,15 km. Altitudė 103,3 m. Krantai žemi, užpelkėję. Pietuose išteka upelis (Sartų ežero intakas) į Okliuko ežerą.

Ežerėvardis *Õklis* yra tarmybė iš *Aklis* (< *aklas* 'užaugęs').

## Šaltiniai
Vitnis

**Vitnis** () – aukščiausia JAV (be Aliaskos) viršukalnė, esanti Siera Nevados kalnuose, Kalifornijoje. Aukštis 4421 m. Vakarinė kalno dalis yra Sekvojų nacionaliniame parke. Vitnis yra tik už 123 km nuo žemiausios Šiaurės Amerikos vietos – Mirties slėnio. Sudarytas iš granito.

Kalnas pavadintas Kalifornijos geologo Džosia Vitnio (*Josiah Whitney*) garbei. Pirmieji įkopė 1873 m. Charles Begole, A. H. Johnson ir John Lucas.

## Šaltiniai
Mėlyniokas

**Mėlyniokas** – ežeras šiaurės rytų Lietuvoje, Rokiškio rajone, apie 3 km į rytus nuo Kriaunų, prie šiaurinio Sartų ežero galo. Ežeras ovalus, ilgis iš šiaurės į pietus – 0,29 km, plotis – 0,22 km. Altitudė 100,7 m. Krantai žemi, pelkėti. Pakrantėse plyti dirbami laukai. Rytuose išteka upelis į greta telkšantį Mėlynio ežerą, pietuose išteka upelis į Sartų ežerą.

Į šiaurę nuo ežero įsikūręs kaimas Mielėnai, į pietvakarius – Baršėnų kaimas.

## Šaltiniai
Mėlynis

**Mėlynis** – ežeras šiaurės rytų Lietuvoje, Rokiškio rajone, apie 3 km į rytus nuo Kriaunų, prie šiaurinės Sartų ežero įlankos. Ilgis pietvakarių – šiaurės rytų kryptimi 0,95 km, plotis iki 0,46 km. Altitudė 100,5 m. Gylis siekia 4 m. Būdingi žemi pelkėti, alksniais, karklais apaugę krantai. Pietinės pakrantės kiek aukštesnės. Šiaurinėje ežero dalyje yra sala, kurios plotas 0,87 ha. Apžėlęs vandens augalija. Pakrantėse plyti pelkės, pievos ir dirbami laukai. Į Mėlynį suteka trys upeliai, vienas jų – iš tuoj į vakarus telkšančio Mėlynioko ežero. Išteka rytuose upelis į Sartų ežerą.

Į šiaurę nuo ežero įsikūręs Mielėnų kaimas, į pietus – Baršėnų kaimas. Pietine pakrante eina kelias .

## Šaltiniai
Dubužis (Rokiškio r.)

**Dubužis** (arba **Dabužis**) – ežeras šiaurės rytų Lietuvoje, Rokiškio rajone, apie 5,5 km į rytus nuo Kriaunų. Ežeras netaisyklingos L raidės formos,  ilgis šiaurės-pietų-rytų kryptimi – 0,5 km, plotis – iki 0,15 km. Altitudė 114,2 m. Krantai vietomis pelkėti, vakarinis krantas aukštas. Pakrantėse plyti pievos, krūmynai. Rytuose išteka upelis (Kumpuolės intakas, Sartų ežero baseinas). Aplinkui įsikūręs Lukštinių kaimas.

## Šaltiniai
Ratuokliškio ežeras

**Ratuokliškio ežeras** – ežeras šiaurės rytų Lietuvoje, Rokiškio rajone, apie 5 km į šiaurės rytus nuo Kriaunų. Ežero ilgis iš šiaurės į pietus – 0,19 km, plotis – 0,11 km. Altitudė 123 m. Šiaurinis krantas pelkėtas, išteka upelis į netoliese telkšantį Ratuokliškio tvenkinį (Sartų ežero baseinas). Rytiniame krante stūkso miškas, vakariniame – įsikūręs Mičiūnų kaimas.

## Šaltiniai
Keležeris

**Keležeris** – ežeras šiaurės rytų Lietuvoje, Rokiškio rajone, apie 5 km į šiaurės rytus nuo Kriaunų. Įeina į Sartų regioninį parką. Ilgis šiaurės – pietų kryptimi 1,08 km, plotis iki 0,46 km. Altitudė 106,6 m. Gylis iki 14,9 m. Ežeras telkšo rininės kilmės duburyje. Kranto linija nelabai vingiuota, jos ilgis 2,6 km. Krantai daugiausia statūs ir aukšti, tik pietinis pelkėtas. Aplink ežerą plyti pievos, auga krūmynai ir miškeliai. Suteka 4 upeliai, pietuose išteka upelis į Sartų ežerą.

Šalia ežero pietvakarinės pakrantės eina kelias , vakariniame krante įsikūręs Mielėnų kaimas, pietiniame – Juozapavos, rytiniame – Keležerių kaimai.

Ežerėvardis *Kel̃ežeris* kildinamas nuo žodžio *kelias* ir reiškia „kelio, pakelės ežeras“.

## Šaltiniai
Hudo kalnas

**Hudo kalnas** () – užgesęs ugnikalnis, JAV, Oregone. Yra 50 km į pietryčius nuo Portlando. Aukštis 3429 m (ketvirtas pagal aukštį Kaskadiniuose kalnuose). Hudo kalnas yra Hudo nacionaliniame miške. Papėdėje telkšo Trilumo ežeras. Manoma, kad paskutinį kartą išsiveržė apie 1790 m. Pirmasis 1845 m. įkopė Sam Barlow.
Ilgelis (Rokiškio r.)

**Ilgelis** – ežeras šiaurės rytų Lietuvoje, Rokiškio rajone, apie 5,5 km į rytus nuo Kriaunų. Ežero ilgis iš šiaurės į pietus – 0,66 km, plotis – iki 0,43 km. Altitudė 105,5 m. Krantai apaugę medžiais, rytiniame krante ant kalvos stūkso miškelis, šiauriau išteka upelis į Salinį ežerą (Kumpuolės upelio baseinas, Sartų ežero baseinas). Šiaurinis ir šiaurvakarinis krantai aukšti, rytinis – žemas ir pelkėtas. Pakrantės kalvotos, plyti pievos, auga medžiai ir krūmynai.

Šiauriniame krante įsikūręs Lukštinių kaimas, pietiniame – Bradesių kaimas.

## Šaltiniai
Baltelis (Rokiškio r.)

**Baltelis** – ežeras šiaurės rytų Lietuvoje, Rokiškio rajone, apie 6 km į pietryčius nuo Kriaunų. Ežero ilgis iš šiaurės į pietus – 0,28 km, plotis – iki 0,18 km. Altitudė 100,9 m. Vakarinis ir šiaurinis krantai aukšti. Aplinkui stūkso Bradesių šilelis. Pietuose išteka upelis (Zalvės intakas, Sartų ežero baseinas). Prie ežero įsikūrusi dalis Bradesių kaimo.

## Šaltiniai
Zalvė

**Zalvė** – ežeras šiaurės rytų Lietuvoje, Rokiškio rajone, apie 5 km į pietryčius nuo Kriaunų, 3,5 km į šiaurės vakarus nuo Antazavės, Sartų regioniniame parke. Ilgis rytų – vakarų kryptimi 0,76 km, plotis iki 0,7 km. Altitudė 100 m. Didžiausias gylis siekia 5,3 m. Ežeras ledyninės kilmės, rininis; dubens šlaitai vidutinio aukščio, statūs. Kranto linija vingiuota nesmarkiai; krantai žemi, pietuose pelkėti – plyti Zalvės pelkė. Pakrantės miškingos – ežerą supa Bradesių šilelio ir Šilelio miškai. Šiaurės rytuose Zalvė sąsiauriu jungiasi su Sartų ežeru. Pietuose įteka Zalvės upelis (iš Duburio ežero).

Prie Zalvės pietuose įsikūręs Pakačinių kaimas, šiaurėje – Bradesių kaimas. Šiaurvakarine pakrante eina kelias , už jo stūkso Velikuškių II piliakalnis. Šiaurinėje pakrantėje yra Zalvės poilsiavietė. Pietiniu ir vakariniu krantu eina riba su Zarasų rajonu.

Pavadinimas *Zálvė* sėliškas, jį atitinka  (< *želvas* 'žalias, žalsvas').

## Šaltiniai
Audrakampis

**Audrakampis** – ežeras šiaurės rytų Lietuvoje, Rokiškio rajone, apie 3,5 km į pietus nuo Kriaunų. Viena iš Sartų ežero šakų. Ežero ilgis iš vakarų į rytus – 3,4 km, plotis – iki 0,5 km. Altitudė 99,8 m. Vakarinis krantas užpelkėjęs, žemas, kiti krantai aukštoki, apaugę medžiais. Į vakarus telkšo žuvininkystės ūkio tvenkiniai. Rytuose susijungia su Sartų ežero su pagrindine dalimi (Šventosios upės baseinas). Aplinkui daugiausia plyti dirbami laukai.

Įsikūrę šie kaimai: Ragava, Anapolis, Margėnai ir Kriugiškis.

## Šaltiniai
Čičiraitis

**Čičiraitis** – ežeras šiaurės rytų Lietuvoje, Zarasų rajone, apie 3,5 km į pietus nuo Suvieko, prie rytinės Čičirio įlankos kranto, Sviriškių miško apsuptyje. Ežero ilgis iš šiaurės į pietus - 0,3 km, plotis - iki 0,14 km. Altitudė 142,4 m. Krantai daugiausia aukšti, ištisai apaugę medžiais. Iš pietų į šiaurę prateka Č-2 upelis, tekantis iš Ilgio ežero į Čičirį (Raudos upės baseinas). Netoliese yra Sviriškių kaimas.

## Šaltiniai
Dūburaitis

**Dūburaitis** – ežeras šiaurės rytų Lietuvoje, Zarasų rajono savivaldybės teritorijoje, Šventosios baseine, 3 km į rytus nuo Antazavės, apie 8,5 km į šiaurės vakarus nuo Imbrado.

Plotas 53,2 ha. Ilgis iš šiaurės į pietus rytinės ežero dalies 1,3 km, ilgis vakarinės ežero dalies iš šiaurės į pietus 0,92 km, didžiausias plotis 0,92 km. Paviršiaus altitudė – 118,9 m. Didžiausias gylis 12,3 m, vidutinis gylis 4,0 m. Baseino plotas 10,9 km². Ežeras susidaręs dviejuose lygiagrečiai iš šiaurės į pietus nutįsusiose rinose. Ežero forma panaši į U raidę. Kranto linija labai vingiuota, jos ilgis 5,9 km. Krantai aukšti, beveik ištisai apaugę siauru medžių ir krūmų ruožu. Aplinkui plyti pievos ir dirbami laukai.

Iš šiaurės į pietus ežerą prateka Rūra (Duburė) į Duburio ežerą (Zalvės upės baseinas). Atabrade iki 1 m gylio smėlis, įlankose molingas dumblas, kitur sapropelingas molis. Pratakumas 130 %. Prie ežero įsikūrę Bakučių ir Šniukštų kaimai.

## Šaltiniai